Am venit să vă ajut.
Stăpâne Nicodim...
Da, am venit să vă dau un sfat. Sunteți în mare primejdie.
Te rog să-L convingi pe Învățător să stea departe de locurile cu mult norod.
Dumnezeu te-a trimis, stăpâne Nicodim. Vorbește tu cu El!
Numai de tine o să asculte. Vino!
Învățătorule!
Rabbi...
O să se întrunească Sinedriul.
Ai mulți potrivnici acolo,
dar și prieteni care știu că ești un Învățător venit de la Dumnezeu,
căci nimeni nu poate face semnele
și nu poate spune cuvintele pe care le-ai spus Tu,
dacă nu este Dumnezeu cu el.
Și totuși, inima mi-e tulburată, și mintea încețoșată.
Trebuie să mă ajuți să văd adevărul.
Dacă un om nu se naște din nou, Nicodim.
nu poate vedea Împărăția lui Dumnezeu.
Să mă nasc din nou?
Poate un om să intre în pântecele mamei sale și să se nască din nou?
Ce este născut din carne este carne.
Și ce este născut din Duh este duh.
Nu te mira că ți-am spus, "Trebuie să vă nașteți din nou."
Vântul suflă încotro vrea, și-i auzi vuietul,
dar nu știi de unde vine, nici încotro merge.
Tot așa este cu oricine născut din Duhul.
Fiindcă atât de mult a iubit Dumnezeu lumea, că a dat pe singurul Lui Fiu
pentru ca oricine crede în El să nu piară ci să aibă viața veșnică.
Dumnezeu n-a trimis pe Fiul Său în lume ca să judece lumea,
ci ca lumea să fie mântuită prin El.
Apoi a intrat în Ierusalim.
Mulțimile strigau osanale când a ajuns iar noi n-am făcut nimic!
I-a biciuit pe negustori iar ei ne-au trimis vițeii pentru
arderi de tot din curtea templului iar noi tot n-am făcut nimic!
De câte ori ne-am împotrivit nerușinării
negustorilor pe care i-am îngăduit să vândă în curtea templului?
Dar I-am îngăduit să propovăduiască chiar în Sfântul Templu!
Nici un moment n-a recunoscut, însă, autoritatea ta, Caiafa,
nici n-a arătat supunere mai marilor lui Israel!
Să-L arestăm în numele poporului lui Israel!
Să-L arestăm!
Nu sunt sigur... Nu sunt sigur că avem dreptul acesta.
Oare putem spune cu mâna pe inimă
că noi suntem cu adevărat nădejdea poporului lui Israel?
Ce tot spui?
Adesea m-am întrebat dacă nu cumva ca mai mari ai lor,
nu ne-am rupt prea mult de ei și de adevăratele lor necazuri.
Cum putem să-i călăuzim dacă nu știm ce este în inimile lor?
Dar fără călăuzirea noastră ar fi pierduți!
Oamenii... Oamenii aleargă după orice lucru care este nou.
S-au luat după acest om, Iisus, cu înșelătoriile și făgăduințele lui exagerate!
L-am văzut și L-am auzit cum propovăduiește.
Cuvintele lui ajung în inimile oamenilor, nu ca ale noastre.
Și nu prin moduri de închinare străvechi sau prin vechi rugăciuni,
ci printr-o descoperire nouă care se pare că le înflăcărează năzuințele
Un mesaj despre liniște, bunătate și curăție...
- Și despre însemnătatea smereniei. - Am mai auzit asta și înainte!
De la Ioan Botezătorul și de la mulți alții!
Și de ce nu?
Aceasta e bogăția religiei noastre, să fie ținută în viață de idei noi.
Felul acesta de a gândi îi încurajează pe falșii prooroci!
Ce popor greu de înțeles suntem!
Însetați de cunoaștere, dar fățarnici și temători de schimbare.
Spunem că avem nevoie de idei noi pentru ca religia noastră
să vorbească fiecărei generații.
Și totuși! Când se arată un proroc
înflăcărat de credință și cu descoperiri înfricoșătoare,
îl zdrobim!
Să rămânem în istorie drept un popor care-și omoară proorocii?
Vă rog, fraților... Vă rog...
Nu cred că e timpul pentru discuții filozofice.
Sunt lucruri mai arzătoare de discutat.
Da, cum ar fi cei care-L urmează și Îi spun Mesia!
- E un hulitor! - E un înșelător!
Cu tot respectul față de cei mai învățați decât mine,
este un lucru despre care...
nimeni din cei de față se pare că nu e pregătit să-l ia în seamă.
Despre ce e vorba?
S-ar putea ca... acest Iisus din Nazaret...
să fie într-adevăr Mesia pe care-L așteaptă poporul nostru.
Un tâmplar... Din Galileea...
Omul acesta a cercetat proorocii cu băgare de seamă și,
pe neașteptate, nu scapă niciun prilej de a se dă drept unul dintre ei!
Chiar așa!
Eu atâta știu...
La fel ca fratele nostru, Iosif, L-am auzit propovăduind.
Am fost atins,
sufletul mi s-a înălțat din trupul meu
și am văzut totul într-o lumină nouă și strălucitoare...
Știam că face minuni, semne...
că Dumnezeu poate fi cu El...
Și prin El cu noi...
Îți dai seama ce spui, învățătorule Nicodim?
Lăsați-l să vorbească!
Ascultați-l! Lăsați-l să vorbească! Nu strigați la el!
Venirea lui Mesia este miezul credinței noastre.
De ce n-ar veni acum?
De ce ne închipuim noi că mântuitorul nostru se va arăta plin de slavă,
ca un nou Solomon sau David?
Nu-I este oare îngăduit lui Dumnezeu să aleagă pe cine voiește?
Chiar și pe fiul unui biet tâmplar din Nazaret?
Chiar și David a fost păstor la început.
Cine suntem noi să hotărâm felul în care Dumnezeu alege să-Și ajute poporul?
Suntem grăunte de nisip spulberate de vânt.
Domnul să ne deschidă ochii ca să vedem înțelepciunea Sa!
Învățătorule Nicodim... Te-am respectat întotdeauna.
Dar oare cum să înțeleg eu că Îl aperi pe omul acesta
a cărui lucrare se arată a fi dezbinarea poporului nostru?
Chiar și această cinstită adunare a fost sfâșiată de El.
Acest Iisus din Nazaret
poate că e un om deosebit.
Dar oare niciunul dintre voi nu pricepe
adevărata însemnătate a acestui lucru?
Nu cuvintele galileanului sunt importante
sau așa-zisele minuni săvârșite de El...
Nici măcar faptul că mulțimea tulburată Îl strigă Mesia nu are însemnătate.
Miezul acestor fapte
este că acest om...
îndrăznește să Se numească...
îmi vine foarte greu să spun asta...
este că acest om... îndrăznește să Se numească El Însuși
Fiul lui Dumnezeu.
Învățătorule Nicodim...
În marea ta credință și înțelepciune...
Și tu, Iosif, cel mai curat dintre oameni.
Puteți spune că în adâncul inimilor voastre
credeți...
că este Fiul lui Dumnezeu?
Că este asemenea lui Dumnezeu?
Căci dacă nu este Fiul lui Dumnezeu,
atunci cine este acest Iisus din Nazaret?
Este El...
un proroc?
Numai un fals proroc pretinde că are puterile lui Dumnezeu
și spune unui păcătos: Păcatele îți sunt iertate.
Singur Dumnezeu iartă păcatele!
În toată istoria noastră,
falșii prooroci au fost o plagă pentru Israel!
- Așa este! - Așa este!
Acest om, pretinzând că împlinește Legea...
lovește în cele mai adânci credințe ale noastre...
Romanii...
nu vor aștepta după noi să găsim răspunsul.
Legea noastră spune deslușit:
proorocul care vorbește în Numele lui Dumnezeu
lucruri pe care Dumnezeu nu le-a poruncit...
Proorocul acela trebuie să moară!
Dacă acest om, Iisus, este un fals proroc și un hulitor...
Nu este în folosul vostru să moară un singur om pentru norod
și să nu piară tot neamul?
Totuși...
Sub stăpânirea romană, Caiafa,
poporului lui Israel îi este îngăduit să trimită la moarte un țap,
dar nu un om...
Mulțumesc, Zerah, pentru că ne aduci aminte cum stau lucrurile.
Atunci...
trebuie învinuit și găsit vinovat de către romani!
Dar, Caiafa, nu L-am găsit încă vinovat!
Nu e nici o îndoială, legea noastră
nu osândește un om înainte de a fi ascultat de mai marii Israelului.
Oricât de tare s-ar face vinovat,
nu putem da așa de ușor pe unul dintre frații noștri pe mâna romanilor.
După Paști am să-L conving pe Iisus să vină înaintea noastră
și să ne spună ce este în inima și în mintea Lui
când zice că este Fiul lui Dumnezeu.
Fraților, eu sunt de acord...
Îi vom pune toate întrebările
și Îi vom da acestui... Iisus din Nazaret îngăduință...
de a Se apăra.
Nu!
Ar fi prea primejdios să amânăm.
Știm cu toții ce măsuri va lua Pilat
împotriva poporului nostru dacă răzmerițele nu se opresc.
Zerah... Trebuie să-L ridicați la noapte!
Mulțimea s-ar înfierbânta și mai tare
dacă străjerii Templului ar începe să-L caute.
Ar fi o căutare lungă, în toată cetatea!
Nimeni nu știe unde Se ascunde El cu ucenicii Lui.
Nu petrec mai mult de o noapte într-un loc!
Cred că știu eu cum putem ajunge la El!
Zerah, nu uita...
Iisus din Nazaret este unul dintre frații noștri.
Iuda?
N-am putut da de tine.
Ai fost văzut cu Învățătorul în ultimele zile. Unde ai fost?
M-am tot gândit...
Am încercat să mă hotărăsc ce să fac.
Se pare că ești foarte sigur, de ceea ce vrei să faci.
Am fost...
dar acum nu mai sunt.
Nu mai știu.
Întotdeauna am crezut că faptele, faptele politice
vor rezolva totul.
Că e de ajuns să gândești limpede și să acționezi limpede, dar...
dar mă tem că...
Învățătorul meu nu e acord cu mine.
Nu are nevoie de ideile mele. El spune că inima e mai importantă.
Poate că are dreptate.
Am oare o inimă împietrită?
Merit oare să fiu unul din ucenicii Lui?
Eu...
ar trebui să plec acasă.
Iuda, nu te minți singur.
Adevărul este acolo, în inima ta.
Tu nu crezi, de fapt, că Iisus din Nazaret este Mesia.
Este o singură cale de a afla adevărul.
Ai știut asta încă de când ai venit prima oară la mine.
Lasă-L pe Iisus să dovedească asta
în fața Sinedriului.
E prea târziu
N-o să accepte.
De ce?
Sunt mulți membri cu greutate în consiliu care Îl simpatizează pe Iisus.
Va avea o judecată dreaptă..
Dacă El este Mesia, Dumnezeu nu-L va părăsi.
Dacă nu este,
atunci ai ajutat la izbăvirea Israelului de un alt prooroc mincinos.
Suntem fericiți să mâncăm acest Paște cu Tine.
Am așteptat din toată inima să-l împart cu Tine.
Pentru acest Paște am venit Eu în lume.
N-o să mai fiu mult timp cu voi.
Mă veți căuta, dar...
unde Mă duc Eu, voi nu veți putea merge.
Învățătorule, eu o să Te urmez oriunde vei merge.
Mi-aș da și viața pentru Tine.
Petru...
Îți spun că nu va cânta astăzi cocoșul
până te vei lepăda de trei ori că nu Mă cunoști.
O, Doamne! Niciodată!
Niciodată!
Nu mă voi lepăda niciodată de Tine.
Cu toții vă veți pierde credința.
Voi bate păstorul și oile turmei vor fi risipite."
Chiar dacă ei își vor pierde credința, eu...
Petru...
Eu M-am rugat pentru tine...
Și după ce te vei întoarce la Dumnezeu,
să întărești pe frații tăi.
Adevărat vă spun
că unul din voi Mă va vinde.
Cum?
Învățătorule,
mă doare inima.
Cine o să Te vândă?
Nu cumva sunt eu, Doamne?
Cel ce va întinde cu Mine mâna în blid,
acela Mă va vinde.
Ce ai să faci, fă repede.
Unde se duce?
Nu știu.
Binecuvântat să fii, o, Doamne Dumnezeule,
care ne-ai binecuvântat dându-ne legile Tale,
și ne-ai trimis pâine din cer.
De acum înainte
nu va fi doar pâinea exodului părinților noștri
din robie spre libertate.
Acest Paște
este astăzi pentru voi
trecerea din robia morții
la libertatea vieții.
Aceasta e pâinea vieții.
Orine mănâncă din pâinea asta
va avea viața veșnică.
Mâncați...
Acesta... este trupul Meu.
Să faceți lucrul acesta spre pomenirea Mea.
De acum înainte
acest pahar nu va fi doar o sfântă aducere aminte a legământului pe care
Dumnezeu l-a făcut cu părinții noștri pe muntele Sinai.
Acesta este sângele Meu,
sângele Legământului cel nou
care se varsă pentru mulți pentru iertarea păcatelor.
Vă spun că de acum încolo nu voi mai bea din acest rod al viței
până în ziua când îl voi bea cu voi din nou
în Împărăția Tatălui Meu.
Și acum vă dau o poruncă nouă:
să vă iubiți unii pe alții cum v-am iubit Eu.
Nu este mai mare dragoste,
decât să-și dea cineva viața pentru prietenii săi.
Și dacă vă veți iubi unii pe alții
toți vor cunoaște că voi sunteți ucenicii Mei.
Tată,
a sosit ceasul.
Proslăvește pe Fiu Tău ca și Fiul Tău să Te proslăvească pe Tine.
Păzește, în Numele Tău pe aceia pe care Mi i-ai dat.
Și Mă rog nu numai pentru ei,
ci și pentru cei
ce vor crede în Mine prin cuvântul lor.
Eu sunt Calea,
Adevărul,
și Viața.
Petru!
Tată,
dacă este cu putință,
depărtează de la Mine paharul acesta!
Totuși...
nu cum voiesc Eu, ci cum voiești Tu.
E ceasul tău, Iuda.
Ceasul întunericului.
O, Învățătorule.
Ți-ai trădat Învățătorul
cu o sărutare.
Acela e omul. Arestați-L!
Iuda!
Ce se întâmplă?
Trădătorule!
- Nu! - L-ai trădat!
Petru... Petru, ascultă-mă!
Singura cale ca Învățătorul să fie salvat e să vorbească în fața Sinedriului.
Lăsați-L în pace! Dați-I drumul!
O să-L omoare!
Iisus!
Andrei! Ioan!
Iisus!
Nu, Petru!
- Dă-te la o parte, nemernicule! - Arestați-i pe toți!
Zerah! Pe mine Mă vrei!
M-ai găsit. Pe ei lasă-i să plece.
- Luați-L! - Faceți loc!
- Trebuie să facem ceva! - Nu!
Trebuie să facem ceva pentru El!
Unde L-au dus? Unde au zis că Îl duc?
El e cel care i-a dus pe soldați.
Zerah...
Trebuie să vorbesc cu Zerah!
Este acolo? L-au adus aici?
- Pe cine? - Pe Iisus!
Stăpâne Zerah, te rog! Nu înțeleg ce vrea omul acesta.
- Zerah... Zerah! - Da?
Unde are loc întâlnirea cu Caiafa? Trebuie să fiu acolo cu Iisus!
Întâlnire? Nu e nici o întâlnire.
Cum?
E o judecată! Iisus al tău e acuzat că a hulit.
Ne-ai fost de mare ajutor, Iuda.
Vino să mă vezi după ce se va termina totul.
Ei? Ai primit ce ți-ai dorit.
Acum pleacă de aici. Hai, ieși afară! Mișcă-te!
Învățătorule Iosif, te-am căutat.
Ea este Marta, sora lui Lazăr...
Iar ea este Maria, mama lui Iisus.
Iisus a fost arestat.
Da, știu. Am fost chemat la o întâlnire a mai mărilor.
Ai un cuvânt greu de spus în Sinedriu...
Te rugăm să ne ajuți.
O să încerc, știi asta...
O să fac tot ce pot.
Nu pot să pricep cum mincinosul acesta a putut să prostească atâta lume.
Tu ai crezut în El, nu-i așa?
Da, recunosc că am crezut în El. Dar cu toții am crezut în El.
- Acum știi adevărul! - A spus multe lucruri care mi-au plăcut.
- Și ce folos? - Și a făcut și lucruri bune.
Lucruri bune? Erau înșelătorii drăcești!
Bine, bine! Acum am aflat că a fost mincinos și hulitor și că ne-a trădat.
Dar acum o să-Și primească răsplata.
Iartă-mă că trebuie să te trezesc la ora asta târzie din noapte.
Stăpâne Nicodim...
Fraților!
Caiafa, L-ați legat ca pe un hoț ordinar! Este rușinos!
Iisus, intenția noastră nu este să Te tratăm ca pe un nelegiuit.
Dar...
vrem să explici în fața acestei adunări de unde vine învățătura Ta.
Care este doctrina asta pe care Tu și ucenicii Tăi
o propovăduiți în toată Iudea?
Eu am vorbit în lumină,
ca să audă toată lumea.
Am vorbit în sinagogi și în Templu.
Nu am spus nimic în ascuns.
Așadar...
de ce Mă întrebi pe Mine?
Întreabă-i pe cei care M-au ascultat.
Ei sunt martorii Mei.
Caiafa, eu L-am auzit propovăduind.
Și nu am găsit nimic în doctrina Lui care
să nege lucrurile de bază ale credinței noastre.
Învățătorule, n-am putut înțelege înțelesul multora din cuvintele Tale.
De pildă, sunt martori care Te-au auzit spunând
că poți să dărâmi Templul și să-l reclădești în trei zile!
Nimeni nu poate reclădi Templul în trei zile.
Ceea ce a spus trebuie să fi avut un înțeles simbolic.
Eu L-am auzit spunând că poate să-l refacă în două zile!
Trei zile, două zile... Ați auzit? Martorii nu s-au pus de acord
Cum să ne amintim toate amănuntele?
A fost o răscoală pe care a provocat-o chiar Iisus,
dar pe care romanii spun că noi am stârnit-o!
Răscoală a fost provocată de Baraba!
Romanii n-au nevoie de explicații! Știm cu toții ce-au făcut poporului!
Toți cei de aici ne aducem aminte
ce s-a întâmplat nu cu mulți ani în urmă,
când peste o mie dintre ai noștri
au fost răstigniți lângă zidurile Ierusalimului
fiindcă n-au fost destule spânzurători
să potolească setea de sânge a romanilor!
Sunt sigur că niciunul din noi
nu vrea să dea alte victime lui Pilat din Pont. Și putem evita asta.
Sigur că nu, Iosif, cu asta suntem de acord cu toții.
Cum a zis și Caiafa, aceasta nu e o judecată.
Ne-am părăsit casele, am venit aici în seara asta,
nădăjduind că Iisus din Nazaret ne va lămuri scopul lucrării Sale,
și ne va ajuta să nu mai fim împărțiți în tabere.
Frate, am auzit adesea că ai venit să aduci iubire și frăție.
Te rog fierbinte, adu pacea și în adunarea din seara asta.
Spune-mi,
s-a spus că ziceai despre Tine Însuți
că ești Fiul lui Dumnezeu.
Te întreb și eu acum,
în Numele celui Veșnic:
Ești Tu Mesia,
Fiul lui Dumnezeu?
Da, sunt.
E nebun!
Și Îl veți vedea pe Fiul Omului
șezând la dreapta puterii lui Dumnezeu.
Ascultă, Israele,
Domnul Dumnezeul nostru Domnul este Unul!
Am auzit destul.
Să fie dus înaintea dregătorului Pilat din Pont
în mâinile căruia se află autoritatea
pentru judecată și osânda.
Ar trebui să-L omoare cu pietre!
Lasă-mă să vin mai aproape!
Ar trebui să-L răstignească!
Fiul lui Dumnezeu?!
- La moarte cu El! - Omorâți-L cu pietre!
A hulit!
Ei, ce s-a întâmplat cu El?
Îl trimit lui Pilat din Pont.
Știm cum o să se termine totul, nu-i așa?
Stai puțin! Te cunosc. Și tu erai cu acel Iisus!
- Ești unul dintre ucenicii lui. - Nu, nu-L cunosc.
Ba da, este. Priviți!
Și eu îl cunosc. Este unul dintre ucenici.
- Da! L-am văzut! L-am văzut! - Nu!
E un mincinos! Arestați-l!
Vă spun că nu-L cunosc!
E unul din ei. L-am văzut!
- Ce se întâmplă aici? - E un prieten de-al lui Iisus, un ucenic.
Nu-l lăsați să plece!
Vă rog,
E o greșeală. Nu-L cunosc pe acest Iisus, despre care vorbesc!
Pleacă!
Să fie liniște aici!
Nu știți că vă aflați pe pământ sfânt?
Îi auzi? Eliberați-l pe Baraba!
Oameni nebuni! Ei ar trebui să fie aici, înăuntru!
Prietenii tăi de afară vor să te eliberăm.
Ca să-i dai înainte cu crimele, îmi închipui.
Nu sunt ucigaș. Locul meu nu e aici, cu aceștia doi.
Eu sunt un patriot!
Toți sunteți niște ucigași. Să nu crezi că tu ești altfel!
El a fost cel care a ucis, nu eu!
El m-a împins să fac asta. El a plănuit totul!
Când o să se întâmple?
La întoarcerea lui Ponțiu Pilat din Cezarea, de Paște...
sau cum i-or fi zicând ei.
Ascultați-mă! Trebuie să-mi dați drumul de aici!
Eu n-am făcut nimic!
Ascultați-mă!
- Eliberați-l pe Baraba! - Dați-i drumul lui Baraba!
- Eliberați-l pe Baraba!
N-aveți nici un drept să-l arestați! Eliberați-l pe Baraba!
- Bine ai venit procur... - "Bine ai venit?"
Plec pentru o săptămână și când mă întorc găsesc gloata pe străzi,
și îndrăznești să-mi spui: "Bine ai venit"?
Cine e acest Baraba despre care aud strigându-se?
E un zelot pe care l-am arestat.
Adepții lui au tulburat mulțimea.
Nu cred că larma lor îmi va întuneca judecata.
Ascultă!
Ia o sută de oameni și curăță străzile! Sunt obosit.
- Cu respect, procuratorule. - Te rog, sunt foarte obosit!
Ierusalimul e plin de oameni.
Sunt o mulțime de capete înfierbântate printre ei.
Da, dar se vor răci când vor vedea ce exemplu le voi da cu Baraba al lor.
Ponțiu Pilat, mi-e teamă că mai este un caz despre care trebuie să-ți spun.
Încă unul?
Da, a fost trimis chiar de către Sinedriu. E vorba de un propovăduitor galilean.
Quintilius, nu mă interesează propovăduitorii sau proorocii lor.
- Știi asta. - Da, sigur că știu.
Sinedriul a cărui cooperare
ne-a fost foarte folositoare îl socotește un caz foarte important.
- Chiar urgent... - Urgent?! Urgent pentru cine?
Iartă-mă...
Iartă-mă.
Poate săptămâna viitoare.
Dar mai întâi...
Să terminăm cu Baraba.
Pilat, niște trimiși din partea Sinedriului așteaptă afară.
Sunt conduși de Zerah însuși.
L-au adus pe propovăduitor, pe acest Iisus din Nazaret cu ei.
- Vor să Îl judeci tu. - Să-L judec? Zerah în persoană?
Trebuie să fie important. Nu. Nu, nu, nu.
Nu vreau să mă amestec în certurile lor religioase.
Acesta este raportul lunar despre provincie.
Cred că nu este înțelept să-i jignim fără motiv.
Eu zic că ar trebui să-i primești.
Atunci, adu-i aici.
Nu sta. Adu-i înăuntru.
Pilat, îmi pare rău dar... cred că trebuie să mergem noi la ei.
Noi trebuie să mergem la ei?
Da, după cum spune credința lor,
ei bine, ei n-au voie să intre în casa unui roman, până când nu trece Paștele.
Altfel ar fi pângăriți.
Pângăriți...
Am uitat de asta.
Bine.
O să mergem noi la ei.
Adu-i în sala cea mare.
Cum poate cineva să cârmuiască un astfel de popor?
Procuratorule,
noi L-am găsit pe acest om, Iisus din Nazaret,
ducând norodul în rătăcire în privința legăturii
dintre Dumnezeu și stat.
Ba mai mult, strică însăși esența religiei noastre.
Nu e treaba mea că oamenii încalcă legile voastre religioase.
Funcția mea de guvernator
este să mențin pacea și să aplic legea romană.
Știm asta, Procuratorule,
dar omul acesta amenință să strice ordinea noastră.
Dacă nu era un nelegiuit, nu Îl aduceam la tine.
El Își spune "Cristosul", ceea ce înseamnă "Unsul".
Mulțumesc. Cunosc și eu ceva greacă.
Ce altceva a mai făcut?
A vorbit cumva împotriva împăratului sau a Romei?
Ei bine, Procuratorule... Nu pe față, dar...
Nu pe față? Atunci voi trebuie să-L judecați după legile voastre.
Procuratorule, pentru noi, acest om, Iisus, este un hulitor.
Dacă am fi fost un popor liber, am fi avut dreptul să-L pedepsim
noi înșine după legea lui Moise pentru că a hulit.
A intrat în Ierusalim spunându-Și "Împăratul Iudeilor"!
Un lucru pe care noi îl respingem cu tărie!
Împăratul Iudeilor?
Păi, chiar dacă n-a făcut nimic altceva,
această afirmație este o trădare.
Și asta e adevărat. Bine, bine.
O să vorbesc cu El.
Cu Iisus al vostru!
- Nu e al nostru. - Atunci al cui? Al cui?
Aduceți-L aici!
Acesta e omul pe care-L socotiți atât de primejdios?
Acesta?
Omul care pretinde că va fi împărat?
Vino...
Vino, vino, vino!
Acum...
Mai marii Sinedriului Te acuză
că ai propovăduit o doctrină falsă.
Vino...
Și au mai spus că Te-ai numit Tu însuți, Împăratul Iudeilor.
Ești Tu Împăratul Iudeilor?
Dacă ar fi Împărăția Mea din lumea aceasta,
slujitorii Mei s-ar fi luptat să nu fiu dat în mâinile Iudeilor.
O, vorbești despre o împărăție.
Atunci un Împărat tot ești.
Ești Tu un Împărat?
Da.
M-am născut pentru un singur lucru.
Să mărturisesc despre adevăr.
Oricine este din adevăr, ascultă glasul Meu.
Și ce este adevărul?
Nu, omul acesta nu e un nelegiuit.
E un visător. Luați-L de aici! Luați-L!
Biciuiți-L după cum cere justiția romană.
- Asta o să-L trezească. - Bine.
Procuratorule,
noi... mai marii Sinedriului,
am avut întotdeauna aceeași dorință ca și tine:
cârmuirea pașnică a țării noastre
spre binele poporului și pentru mulți ani...
O, te rog, te rog, te rog!
Nu-mi vorbi mie despre popor.
Atâta timp cât vă ascultă, vă pasă tot atât de mult de...
copiii lui Israel cât ne pasă nouă de gloată din Roma.
Nu, Zerah.
Să vorbim fără ocolișuri.
De ce Sinedriul
Îl socotește pe acest om așa de primejdios
încât te-a trimis pe tine aici ca să fie sigur că va fi condamnat?
Poate pentru aceleași motive pe care le-ai avea și tu.
Dacă L-ai cunoaște așa cum Îl cunoaștem noi,
și tu L-ai considera la fel de primejdios.
De ajuns! Puneți-I hainele pe El.
L-am văzut intrând în Ierusalim ca un Împărat! Uită-te acum la El!
Cică e un Împărat... Împăratul Iudeilor!
Ar trebui să-L îmbrăcăm ca pe un Împărat. Dă-mi mantia ta.
- Nu pe a mea, ia una din hainele alea. - Uite, ia-o pe asta!
Iată-L!
Haide, aici suntem. Întoarce-Te!
Uitați-vă la El!
Hei! Stai puțin! Stai puțin... Dacă e Împărat
Îi trebuie o coroană!
Înălțimea Ta! Mărite și Atotputernice Împărat!
Uitați-vă la El!
Am găsit!
Coroana de Împărat!
Uite ce a căpătat! Și-a căpătat coroana!
- Îi trebuie un sceptru! - Înălțimea Ta!
Îți vine bine, Înălțimea Ta.
Acum este Împărat!
Tiberius ar trebui să fie îngrijorat!
Ecce homo. Iată Omul...
Ei? Acum ce ai de spus în apărarea Ta?
Vorbește!
Cine ești Tu?
Ce ești Tu?
Spune ceva!
Nu vrei să Te aperi?
Vrei să mori?
Nu știi că am putere să Te răstignesc și am putere să-Ți dau drumul?
N-ai avea nici o putere asupra Mea
dacă nu ți-ar fi fost dată de sus.
Quintilius
Nu este un vechi obicei ca de Paști
procuratorul să dea drumul unui întemnițat
condamnat la moarte
ca un act de îndurare?
Ba da. Acest obicei există și azi.
Și noi avem doi întemnițați?
- Baraba? - Și Iisus.
Atunci să lăsăm poporul să aleagă.
Asta e hotărârea mea.
Poporul va hotărî.
- Zerah. - Luați-L de aici!
Gata, luați-L de aici!
Du-te în temniță și adu-l pe Baraba.
- Baraba, ați înțeles? Baraba! - Bine.
Aici, aici! Ascultați-mă! Voi doi!
Când vă fac semn, să strigați numele lui Baraba.
Soarta lui Baraba e-n mâinile voastre. A luptat pentru voi. Să nu-l trădați.
Strigați numele lui Baraba.
Nu, trebuie să-L eliberăm pe Iisus. E un om fără nici o vină.
- Când L-au arestat? - Azi noapte, în grădina Ghetsimani.
Ghetsimani? Acolo locuiesc eu!
Fiți pregătiți. Baraba trebuie eliberat cu orice chip.
Ne punem oamenii noștri peste tot. Ați priceput?
Înțelegi? Ne întâlnim la templu.
Ca un semn al mărinimiei și al bunăvoinței sale,
divinul nostru împărat a hotărât
ca obiceiul eliberării unui întemnițat,
osândit la moarte,
pentru a cinsti Paștele vostru, să continue.
Avem... doi întemnițați.
Primul, Iisus din Nazaret,
învinuit de trădare care S-a făcut pe Sine Însuși
Împăratul Iudeilor...
Acum de ce nu faci o minune, Iisuse?
Oricine va striga pentru El să se păzească.
Uitați-vă la El! Împăratul Iudeilor!
- Ce-i cu El? - Te-ai făcut Împărat?
Sau
Baraba,
învinuit de răzmeriță și de uciderea unui slujbaș roman.
Acesta e omul pe care ei Îl numesc Fiul lui Dumnezeu?!
Baraba! Baraba!
- Eliberați-l pe Baraba! - Este unul dintre ai noștri!
Eliberați-l pe Baraba!
De ce nu Te mântuiești singur, Iisus?
Pe care din amândoi voiți să-l eliberez?
Pe Iisus din Nazaret...
Asta nu trebuie să se întâmple!
...vinovat de a-Și spune Lui Însuși Împăratul Iudeilor...
Priviți, are coroană!
...Sau...
pe Baraba?
Pe Baraba!
Eliberați-L pe Iisus. El e adevăratul prooroc!
Baraba! Baraba!
E Mântuitorul nostru! Dați-I drumul!
Iisus e un om trimis de Dumnezeu!
- Eliberați-l pe Baraba! - Prooroc mincinos!
Ne-a trădat! Ucideți-L pe Nazarinean.
Iisus! Iisus!
Îl vrem pe Baraba!
Eliberați-l pe Baraba! Baraba!
- Eliberați-l pe Baraba! - Iisus! Iisus!
- Baraba! - Iisus!
Taci din gură, stricato!
Baraba! Eliberați-l!
Luați-L pe Nazarinean!
Nu-i putem da drumul!
- Nu-i putem da drumul lui Baraba! - Ba da.
- Soldaților n-o să le placă asta! - Așteaptă.
Pilat, doar n-o să-i dai drumul lui Baraba,
un asasin, un dușman al Romei?
Mă întreb... cine e adevăratul dușman...
Iisus din Nazaret să fie eliberat!
Să fie scris
că acest Iisus din Nazaret
este vinovat de trădare numindu-Se pe Sine Însuși
Împăratul Iudeilor.
Și pedeapsa Lui este,
să fie răstignit...
Hei, Marc Unde-i ultimul prizonier? Haide...
Uite-ți omul.
Vino!
- Împăratul Iudeilor... - Repede, mulțimea e nerăbdătoare.
Aici e, luați-L!
Haideți, faceți loc! Faceți loc!
Mântuiește-Te, Iisuse!
Ține mulțimea asta pe loc! Haide odată! Folosește lăncile!
Ne-ai trădat! Ne-ai trădat! Am crezut în Tine și Tu ne-ai trădat!
Dă-te înapoi, gunoiule! Haide! Haide!
E un trădător!
E un prooroc!
Trădătorule!
Dați jos semnul ăla! E o insultă! Nu este Împăratul Iudeilor!
- Astea-s ordinele pe care le-am primit! - Dați jos semnul acela!
La o parte din drum!
Nu puteți să-L omorâți! N-aveți dreptul să faceți asta!
Acum stați cu toții la o parte!
Tată...
iartă-i,
căci nu știu ce fac!
Dacă ești ceea ce spui că ești...
dacă ești Mesia...
de ce nu Te mântuiești pe Tine Însuți?
- Și nu ne mântuiești și pe noi? - Lasă-l în pace!
Nu te temi tu de Dumnezeu nici în ceasul morții?
Pentru noi este drept...
căci primim răsplata cuvenită pentru fărădelegile noastre...
Dar omul acesta n-a făcut niciun rău.
Iisuse...
adu-Ți aminte de mine când vei veni în Împărăția Ta.
Astăzi...
vei fi cu Mine în rai!
- Hei, hei! Tu cine ești? - E mama Lui.
- Cum poți să dovedești asta? - Hei!
E mama Lui!
Du-te la El.
- Și tu cine ești? - Te rog.
Sunt din familia Lui.
- E adevărat? - Da. E din familie...
Du-te atunci.
Romanii nu te vor lăsa să te apropii mai mult.
Ioan
iată mama ta!
Femeie,
iată fiul tău!
I-a mântuit pe alții...
De ce nu Se mântuiește și pe El?
Eli...
Lama sabactani...
Ascultați...
Ascultați, îl strigă pe proorocul Ilie!
Nu, nu-l strigă pe Ilie... Vorbește din scriptură.
Chiar și acum... răstignit pe cruce...
vorbește din scriptură.
Chiar și acum.
Disprețuit și părăsit de oameni,
om al durerii, și obișnuit cu suferința,
Când a fost asuprit și chinuit,
n-a deschis gura deloc,
ca un miel pe care-l duci la măcelărie,
și ca o oaie mută înaintea celor ce o tund.
Totuși, El suferințele noastre le-a purtat
și durerile noastre le-a luat asupra Lui
și noi am crezut că este pedepsit, lovit de Dumnezeu și smerit.
Dar El era străpuns pentru păcatele noastre,
zdrobit pentru fărădelegile noastre...
Și... prin rănile Lui suntem tămăduiți
și...
născuți din nou.
Tată,
în mâinile Tale
Îmi încredințez duhul.
S-a... isprăvit.
Dumnezeul meu...
Dumnezeul meu!
Domnul meu!
Te rog ajută-mă!
Te rog... Te rog.
Voi, cei din familie! Haideți, puteți să-I luați trupul!
Mormântul a fost deja pregătit
de un membru de seamă al credinței voastre
care nu vrea să i se știe numele.
Ponțiu Pilat și-a dat acordul înainte de a se întoarce în Cezareea.
Da, da, da... Dar tu nu înțelegi. De ce-ai înțelege?
Este de mare însemnătate pentru noi să știm
unde se află acest mormânt.
Cu tot respectul, de ce are așa mare însemnătate?
Omul este mort.
Dacă tot ai adus vorba...
au fost niște zvonuri cum că acest Iisus vă învia din morți.
- Și tu crezi asta? - Nu!
Dar au izbutit să-i convingă pe superstițioși...
Ucenicii Săi ar putea scoate în ascuns trupul din mormânt...
și ar putea să spună că au fost martori că a înviat.
Ar putea, așadar, să fie păzit mormântul?
Nu vă împiedică nimeni să-l păziți!
Așa este, dar ar trebui să-l păziți voi, romanii!
De ce?
Dacă am pune străjile noastre de la Templu, ucenicii Săi ar spune că
s-a ridicat într-adevăr din morți, dar că dușmanii Lui tăgăduiesc asta.
Ce fel de om ești tu...? Pot să întreb?
Moartea Lui nu-ți este de ajuns?
Îmi închipui că dacă procurorul ar fi aici,
mi-ar da dreptate când spun că...
acest Iisus ar putea fi mult mai primejdios acum că este mort.
De aceea, aș fi îndatorat dacă lucrurile s-ar putea aranja.
Prea bine, atunci...
Vom pune o gardă romană.
Hei! Stați!
Cine sunteți? Unde vă duceți?
Suntem familia lui Iisus din Nazaret care zace aici.
- Și ce doriți? - Să intrăm în mormânt.
De ce?
Să-I ungem trupul.
Să-I ducem o pânză curată de în, ierburi și mirodenii.
Așa e obiceiul nostru.
De ce n-ați făcut asta când L-ați adus aici?
Era începutul Sabatului. Nu le-am putut cumpăra.
Voi ce ziceți?
Sunt doar trei femei. Lasă-le să intre.
Cred că nu-i nici o problemă.
E nevoie de o armată să dea piatra aia la o parte.
Bine, atunci. Să mergem cu toții!
Dar o să ne trebuiască ajutoare.
Hei, Lentulus, trezește-te! Vino cu noi!
Marcus, tu păzește podul!
De-abia aștept să plecăm de aici înapoi în Roma.
Unde vă duceți?
Pentru ce căutați între cei morți pe Cel ce este viu?
Iisus nu e acolo.
Veniți!
Iisus nu e aici.
- Ești sigur? - Jur pe Jupiter, Hercule și Marte!
Da, da, ați stat treji toată noaptea și nu v-ați mișcat de acolo.
Așa e! Am avut ordine stricte. N-a fost nimeni la mormânt.
Și preoții aceia iudei au fost cu noi tot timpul.
Și atunci cine a dat piatra la o parte?
- Cine e? - Eu, Filip
- Te-a urmărit cineva? - Nu.
- Ești sigur? - Firește că sunt sigur.
Încă ne mai caută?
La fiecare colț de uliță nu vezi decât străjeri ai Templului și soldați romani.
Locul ăsta nu mai e sigur. Trebuie să mergem în altă parte.
- Dar unde să ne ducem? - Aș vrea să putem merge în Galilea.
Petru...
Spune-ne...
Ce să facem?
Trebuie să facem ceea ce Învățătorul ar fi dorit să facem.
Dar Învățătorul a murit, Petru.
- Parcă ai zis că n-ai fost urmărit! - N-am fost!
- Maria. - Petru...
Și voi toți ceilalți...
L-am văzut.
Pe cine ai văzut?
Pe Învățător!
- L-ai văzut? - Da.
A înviat.
L-am văzut. L-am văzut.
Azi dimineață ne-am dus la mormânt,
și lângă mormânt era un bărbat
și un tânăr.
Și bărbatul mi-a spus:
"Pentru ce căutați între cei morți pe Cel ce este viu?"
Iisus nu e aici.
Atunci ne-am dus la mormânt și am văzut piatra dată la o parte.
Mormântul... Mormântul era deschis.
L-am căutat.
Nu era acolo.
Vrei să spui că trupul Învățătorului nu era acolo?
- A fost furat? - Nu, nu, nu.
Lasă-mă să termin.
Pe când ieșeam din cimitir, am zărit alt bărbat.
A văzut cât de îndurerate eram
și a spus, "Femeie,
pentru ce plângi?"
Și apoi m-a strigat pe nume:
,,Maria.
"Maria."
Și atunci am văzut că era Iisus.
Am căzut în genunchi și L-am atins.
,,Nu mă ține,
,,căci încă nu M-am suit la Tatăl Meu", a spus.
,,Ci du-te la frații Mei, și spune-le!
Nu mă credeți...
Nu mă credeți!
Vă spun că L-am văzut! Era Domnul nostru!
- Maria... Maria! - Ioan
O, Ioan
Nici tu nu mă crezi. Tu...
Maria, ești obosită.
Te rog...
Te rog, du-te.
L-am văzut, Ioan. L-am văzut.
Închipuiri de femeie.
Închipuiri?!
A fost moartea Lui o închipuire?
L-am văzut mort!
Am fost acolo și am plâns la picioarele Lui.
De ce să nu mi Se arate mie mai întâi?!
A înviat.
Mi-a zis să vă spun.
Și așa am făcut.
Nu o credeți!
Nici când a înviat-o pe fiica lui Iair, nu ați crezut!
Ce vrei să spui? Crezi poveștile ei?
O crede careva dintre voi?
Tu o crezi, Andrei?
Dar tu, Iacov?
Și tu, Matei?
Și tu...
Petru...?
Da.
Cum poți...?
Pentru că așa a zis El.
Pentru că așa a vrut El să fie.
A vrut să se întâmple toate...
așa cum a zis.
Și L-am crezut întotdeauna.
Dar... Petru... te-ai lepădat de El. Te-ai lepădat de trei ori!
Da!
M-am lepădat pentru că am fost un laș!
Toți suntem niște lași!
Îl învinuim pe Iuda de trădare, dar toți Îl trădam!
Toți... Îl părăsim.
Măcar frații noștri din Sinedriu care L-au condamnat nu-L cunoașteau.
Romanii
nu Îl cunoșteau.
Dar noi...
Noi am mâncat cu El,
am trăit cu El...
Am știut că este Hristosul!
Și totuși L-am trădat!
Fraților, chiar nu vă dați seama?
Toma...
M-ai întrebat dacă cred că a înviat.
Da, cred.
Pentru că cred în adâncul inimii mele
că El nu ne-a părăsit.
Cred din tot sufletul meu că m-a iertat.
Pe noi toți...
Ne-a iertat pe toți.
Tocmai de asta îmi era teamă.
Ucenicii Lui trebuie să fi dat piatra la o parte și să fi luat trupul.
Cu neputință! Am pus străji aici, așa cum mi-ai cerut.
Și preoții voștri au fost și ei aici.
Acum începe.
Începe totul...
Căci a fost scris:
Fiul Omului va suferi,
dar în a treia zi va învia din morți și va intra în slavă.
Voi înșivă Îmi sunteți martori.
Acum, Tatăl Meu din ceruri S-a împăcat cu lumea.
Și așa cum M-a trimis El pe Mine,
așa vă trimit și Eu pe voi.
Primiți, dar, Duhul Sfânt.
Iată, Eu vă trimit ca pe niște oi în mijlocul lupilor.
Faceți ucenici din toate neamurile,
botezându-i în Numele Tatălui,
și al Fiului, și al Sfântului Duh.
Învățați-i Evanghelia și toate poruncile pe care vi le-am dat.
Acum... Voi lăsa iarăși lumea,
și Mă voi duce la Tatăl.
O, Doamne, stai cu noi.
Se lasă noaptea,
ziua aproape că s-a sfârșit.
Nu vă fie teamă,
căci Eu sunt cu voi în toate zilele
până la sfârșitul veacului...
SFÂRȘIT
Traducerea: Dappon
Sincronizarea textului: Leo @ subs.ro